A magyar divat- és dizájnipar felügyeletének átvételét demonstrálta Orbán Ráhel, a miniszterelnök legidősebb lánya április végén egy luxusvacsorán, írja a 24.hu.

Mint írják, a "szuperluxi" vacsorát az V. kerületi Ybl-palotában egy körülbelül 50 fős szűk körnek tartották április 26-án. A Front Row Dinnernek keresztelt rendezvényen egy asztalnál ült Orbán Ráhel, Rogán Cecília és a Magyar Nemzeti Vagyonkezelő (MNV) vezérigazgatója, Szivek Norbert, akinek Orbán Ráhel férjével, Tiborcz Istvánnal vannak közös belvárosi milliárdos ingatlanérdekeltségei.

Az egyik meghívott szerint érezhető volt hogy Ráhel körül forognak a dolgok, éreztette is, hogy vele kell jóban lenni, ha valaki akar valamit. A 24.hu forrása szerint Orbán Ráhelék viselkedéséből kiolvasható volt, hogy mostantól a divatvilágot a felségterületüknek tartják.